স্বপ্ন পূরণের তালিকা নাম লেখালেন বাংলার অর্চিষ্মান

কলকাতা: কমবেশী আমার সবাই স্বপ্ন দেখি। সেই স্বপ্ন কজনের বা পূরণ হয়। স্বপ্ন পূরণের তালিকা নাম লেখালেন বাংলার অর্চিষ্মান (JEE Main Topper Archishman)। চলতি বছরের সর্বভারতীয় জয়েন্ট এন্ট্রান্স পরীক্ষায় (JEE Main 2025 WB) টপারদের তালিকায় বাংলার অর্চিষ্মানও জায়গা দখল করে নিয়েছেন। এই স্বপ্ন পূরণের পথে বাঁধা এসেছিল। কিন্ত সে দমে যায়নি। নিজের পথে এগিয়ে গিয়েছে। জেইই সেশন ওয়ান পরীক্ষা দিতে ২৬ জানুয়ারি কলকাতার উদ্দেশে আসছিলেন অর্চিষ্মান ও তাঁর বাবা,মা। পরীক্ষায় আর বাকি ছিল ৩ দিন। আর সেই ২৬ জানুয়ারি এক ভয়াবহ দুর্ঘটনার শিকার হন তাঁরা। যদিও সেভাবে আহত হননি তাঁরা। দুর্ঘটনার রেশ কাটিয়ে ২৯ জানুয়ারি পরীক্ষায় বসেছেন মেদিনীপুরের অর্চিষ্মান। আর ফলাফল ৯৯.৯৮৭৫৭ পার্সেন্টাইল!

বাবা একটি ওষুধ সংস্থার পদস্থ কর্মী। মা বিদ্যাসাগর বিশ্ববিদ্যালয়ের কর্মী। সাফল্যের পর অর্চিষ্মান জানান, দাদু পড়াশোনা করেছিলেন খড়্গপুর IIT (Kharagpur IIT) থেকে। ছোট থেকে দাদুর মতো খড়্গপুর IIT তে পড়ার স্বপ্ন বুনেছিল। সেই লক্ষ্যেই পড়াশোনা চালিয়ে গিয়েছেন। ইচ্ছের খামতি কোনওদিন হয়নি। অর্চিষ্মান বরাবর মেধাবী। ডেরিভেটিভ, ইন্টিগ্রেশন, মর্ডান ফিজিক্স সবটাই ছিল ভালোলাগা। প্রাথমিকের পড়াশোনা বাংলা মিডিয়ামে। পশ্চিম মেদিনীপুরের প্রত্যন্ত গ্রাম সাউরিতে সাউরি প্রাথমিক বিদ্যালয়ের ছাত্র ছিলেন অর্চিষ্মান। অবশেষে মিলল দীর্ঘ পরিশ্রমের ফল। শুক্রবার প্রকাশিত হয়েছে সর্বভারতীয় জয়েন্ট এন্ট্রান্স (Topper in JEE Main 2025 WB) পরীক্ষার ফলাফল। সেই পরীক্ষায় টপারদের তালিকায় রয়েছেন খড়্গপুরের অর্চিষ্মান নন্দী। খড়্গপুরের চাঙ্গুয়াল গ্রাম পঞ্চায়েতের বারবেটিয়ার বাসিন্দা অর্চিষ্মান। তিনি বলছেন,’ অঙ্ক এবং পদার্থবিদ্যা ভালোবাসেন। আইআইটি থেকে কম্পিউটার সায়েন্স ইঞ্জিনিয়ারিং করতে চাই। বিটেক শেষ করার পর আমি গবেষণা করতে চাই।

আরও পড়ুন: ২১ জুলাই ইডেনে কেকেআর এর ম্যাচ, কতক্ষণ চলবে মেট্রো?

অন্য খবর দেখুন

https://youtu.be/VaO4T5tzzUw?si=UaF9NyjQOMoxP7UV